stanford-oval/wikipedia huggingface dataset:
François Truffaut
Kirjallisuutta

”Haastateltavana François Truffaut”, Cahiers du cinéma -lehden laaja haastattelu suomennettuna, Projektio 3/1983 s. 4–23.
Helander, Sakari: ”Chabrol, Delannoy, Truffaut: suhteiden tarkastelua”, Filmihullu 3/2010.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat 2  Puola  Portugali 
Tieteilijät:  CiNii 
Taiteenala:  FID  MusicBrainz  RKD Artists  ULAN 
Henkilöt:  Deutsche Biographie  DDB  Trove  Elonet 
Muut:  SNAC  IdRef 
François Truffaut Suomen-vierailullaan vuonna 1964.
Elokuvaohjaaja François Truffaut vuonna 1963.
François Truffaut ja näyttelijä Claude Jade "Rakkaus karkuteillä" -elokuvan (1979) ensi-illassa.
François Truffaut’n hauta.
Air Malawi

| Air Malawi |
| --- | --- |
 IATA: QM  –  ICAO: AML 
Perustettu:  1967
Lakkautettu:  2013
Laivaston koko:  5 (2005)
Solmukohdat:  Chilekan kansainvälinen lentoasema
Kotipaikka:  Blantyre,  Malawi
Air Malawin Boeing 747
Air Malawi (IATA: QM, ICAO: AML) oli vuonna 1967 perustettu malawilainen lentoyhtiö. Sen kotipaikka oli Chilekan kansainvälinen lentoasema Blantyressä. Se lopetti toimintansa helmikuussa 2013.
Kohteet

Malawissa: Blantyre, Club Makokola, Lilongwe, Mzuzu
Ulkomailla: Dar es Salaam, Dubai, Harare, Johannesburg, Lubumbashi, Lusaka, Nairobi, Nampula
Laivasto

Heinäkuussa 2005:
1 Boeing 737-200
1 Boeing 737-300
1 Boeing 737-500
1 ATR 42-320
1 Cessna 208B Grand Caravan
Slaavilainen armeijakunta

Slaavilainen armeijakunta (SC, Slavonic Corps) oli Moran Groupin pilottiprojekti vuonna 2013, jossa kokeiltiin laajemman turvajoukon toimivuutta Syyriassa. Kaksi Moranin johtohenkilöä, Vadim Gusev ja Jevgeni Sidorov, kokosi 267 miehen joukon ja lupasi kullekin 5 000 dollaria kuussa öljy- ja kaasulaitosten suojelusta.
Hyökkäys Syyriaan vuonna 2013 epäonnistui, koska aseistus oli vanhaa ja heikkoa, eikä Syyrian armeija ja hallitus tehneet yhteistyötä heidän kanssaan. Venäläisille ei myöskään kerrottu kohdealueen kapinallisista, jotka pitivät hallussaan Deir al-Zourin öljykenttää.
Saattue joutui väijytykseen Homsissa, jossa venäläiset saartanut Jaysh al-Islamin joukko oli moninkertaisesti sitä suurempi. Venäläiset ajoivat hiekkamyrskyn turvin saarron läpi Al-Suknahiin. Kapinalliset kuitenkin löysivät SC:n kadottaman kansion ja hälyttivät ilmoittaen, että venäläiset taistelevat Syyriassa.
Sen jälkeen SC kutsuttiin kotimaahan. Palkkasoturit pidätettiin ja he saivat varoituksen. Gusev ja Sidorov saivat kolmen vuoden vankeustuomiot rikoslain artiklan 359 rikkomisesta. Vankeuden jälkeen Sidorov perusti uuden yhtiön, joka käsitteli ammusten ja erikoisvarusteiden hankintasopimuksia Venäjän sisäministeriön joukoille.
Noin kaksi kolmasosaa SC:n joukoista ryhmittyi Dmitri Utkinin ympärille. Toukokuusta 2014 helmikuuhun 2015 wagnerilaiset taistelivat Itä-Ukrainassa. Sitten heidät lähetettiin takaisin moneksi vuodeksi Syyriaan, jossa Assad oli pulassa.
SC:n epäonnistuminen oli opettanut Wagnerin johtoa olemaan entistä näkymättömämpi.
Ilmatilan loukkaus

Ilmatilan loukkaukset ovat tekoja, missä luvatta tunkeudutaan tuottamuksellisesti tai tahallisesti toisen valtion ilmatilaan. Asianomaisen maan ilmavalvonta ja lennonjohto seuraavat ilmatilaansa ja ilmatilan loukkauksen jatkuessa loukkaaja pyritään tunnistamaan loukkaajamaahan diplomaattisesti vaikuttamiseksi.
Ilmatilaloukkauksia tapahtuu Suomessa eniten yleis- ja harrasteilmailijoille. Vuonna 2009 ilmatilaloukkauksia oli Suomessa 113, vuonna 2010 niitä oli 141 ja seuraavana vuonna 133. Kunakin vuonna näistä noin 70 % oli harrasteilmailussa tapahtuneita.
Oleellista loukatun maan kannalta on se, millaisella lentokoneella on ilmatilaa loukattu, koska konetyypistä voi päätellä sen mahdollisen tehtävän sekä se, miten kauan ilmatilaa loukkaava ilma-alus on ilmatilassa ja kuinka syvälle asianomaisen maan ilmatilaan loukkaava ilma-alus tunkeutuu sekä se, millä alueella loukkaaminen tapahtuu. Asianomaisen maan kannalta herkkiä ilmatilan alueita ovat ilmapuolustuksen avainkohteista ja johtojärjestelmiä mahdollisesti vastaan suunnattavat lennot sekä muut kohteet, mistä satelliiteilla ei ole saatu riittävän tarkkoja kuvia.
Tilanteessa, missä ilmatilaa lähestyy uhkaavaksi koettu ilma-alus, saatetaan lähettää ilmatilan rajalle vastaan jo ennakkoon tunnistuskoneen sijasta torjuntahävittäjiä. Suurten väärinkäsitysten välttämiseksi vahinkotapauksissa ilmoittavat suuria lentoharjoituksia pitävät valtiot jo ennakkoon naapurimaille pitämästään harjoituksesta.
Ilmatilan loukkauksia, nopeita ilmatilan lähestymisiä tai lentämistä ilmatilan rajalla viivalehtona kuitenkaan ilmatilaa loukkaamatta voidaan käyttää asianomaisen maan lennonjohdon ja ilmavalvonnan kyvyn kokeilemiseksi.
Vähäisemmissä tapauksissa lennonjohto odottaa, että jo ilmatilaa lähestyttäessä lähestyvät kone ilmoittaisi tunnisteensa ja matkan päämääränsä, jolloin sitä voitaisiin tutkalla paremmin valvoa. Kansainvälisessä ilmatilassa lentäminen ei kuitenkaan edellytä pakollista ilmoittautumista. Jos yksityislennolla Suomessa tapahtuu onnettomuus, vaaratilanne tai poikkeama, on siitä tehtävä siitä ilmoitus Trafille.
Näennäistiede

Käytäntöjä
Tiedejulkaisu
Tiedeyhteisö
Tieteellinen menetelmä
Vertaisarviointi
Avoin tiede
Tieteen tutkimus
Tieteen etiikka
Tieteenfilosofia
Tieteenhistoria
Tieteensosiologia
Aiheeseen liittyvää
Monitieteisyys
Näennäistiede
Avoin saatavuus
Avoin tieto
Avoin sisältö
Tiede
Tieteellinen menetelmä
 Tieteellinen selittäminen
Falsifiointi, Havainto, Hypoteesi, Induktiivinen päättely, Kausaliteetti, Näennäistiede, Occamin partaveitsi, Teoria
n
k
Näennäistiede eli pseudotiede (kreikan pseudo-, valheellinen, teeskentelevä) on tieteellisenä esiintyvä oppi, joka ei kuitenkaan täytä tieteellisyyden tunnusmerkkejä.
Käsitteellä näennäistiede on kielteinen merkitys, koska sitä on käytetty osoittamaan, että jotakin on virheellisesti ja harhaanjohtavasti esitelty tieteeksi. Niinpä ne, joiden väitetään harjoittavan tai kannattavan näennäistiedettä, yleensä kiistävät luokittelun. Siitä, missä laajuudessa tiede voidaan erottaa näennäistieteestä luotettavalla ja puolueettomalla tavalla (rajanveto-ongelma), on erimielisyyttä.
Tausta

Varhaisin tieto sanan pseudoscience (pseudotiede) käytöstä englannin kielessä on vuodelta 1843. On erilaisia keinoja sen osoittamiseksi, onko tietty oppi, käsitys, menetelmä tai käytäntö tieteellinen. Tieteellisessä menetelmässä tällaisia periaatteita ovat muiden muassa toistettavuus ja intersubjektiivinen varmistettavuus. Tieteellistä menetelmää edellytetään käytettävän kaikkialla ja painottuneisuutta edellytetään valvottavan tai se eliminoitavan kaksoissokkotutkimuksilla tai riittävän suurella otannalla. Kaikki kerätyt tulokset, mukaan luettuina koejärjestelyt ja ympäristötekijät, dokumentoidaan ja julkistetaan vertaisarviointia varten, niin että tulokset voidaan joko varmistaa tai hylätä myöhemmillä kokeilla sekä määritellä muita tärkeitä tekijöitä, kuten tilastollinen merkitsevyys, luottamusväli ja virhemarginaali.
1900-luvun puolivälissä Karl Popper ehdotti falsifioitavuuden kriteeriä tieteen ja ei-tieteen erottamiseksi toisistaan. Jos ei voida suorittaa kokeita, joilla väitteet voitaisiin todeta epätosiksi, ne eivät ole tiedettä, vaan ne kuuluvat tieteen alan ulkopuolelle. Esimerkeiksi näennäistieteestä hän antoi astrologian ja psykoanalyysin. Myöhemmin Paul R. Thagard (1978) ehdotti, että näennäistiede on ensisijaisesti erotettavissa tieteestä silloin, kun se pitkällä aikavälillä kehittyy vähemmän kuin vaihtoehtoiset teoriat ja kun sen kannattajat kieltäytyvät tunnistamasta tai myöntämästä teorian ongelmia. Mario Bunge on esittänyt luokituksia ”uskomuskenttä” ja ”tutkimuskenttä” helpottamaan tieteen ja näennäistieteen erottamista toisistaan.
Erottelun tekee vaikeaksi se, että tieteen teoriat ja menetelmät arvioivat uutta havaintotietoa eri tavoin.
Näennäistieteen määritelmät

Raimo Tuomela on määritellyt näennäistiedettä seuraavasti:
Pohjautuu monesti epämääräiseen perustaan
usein mentaalinen perusta, esimerkiksi oletetaan ruumiittomia henkiä.
sallii auktoriteettiuskon tai perustuu joidenkin yksilöiden paranormaaleihin tiedonhankintakykyihin
Kaavamainen, dogmaattinen asenne totuuden puolesta, ei yritä etsiä totuutta muuttamalla omia näkemyksiään silloin, kun havainnot ja päättely niin vaativat.
Usein karttaa loogis-matemaattista tarkkaa ajattelua.
On oppi, jonka oletukset ja teoriat ovat testaamattomia tai eivät ole testattavissa tai kumottavissa lainkaan. Näennäistieteelliset väitteet ovat monesti ristiriidassa paremmin tutkittujen ja koeteltujen tieteellisten väitteiden kanssa. Näennäistieteen väitteet eivät muutu, vaikka havainnot ja loogis-teoreettinen tutkimus näyttävät muuta.
On oppi, jota kiinnostaa usein käytännölliset monesti henkilöön liittyvät asiat, kuten miten parantaa sairaus, miten tuntea itsensä onnelliseksi, mikä johtaa monesti näennäisteknologiaan.
Menetelmät eivät korjaa omia virheitään, eivätkä pohjaudu hyvin koeteltuihin yleisiin teorioihin
On monesti erillinen oppi, jota eivät muut tieteenalat tue
Tieteen tulee olla muun muassa Raimo Tuomelan esittämien ehtojen mukaan objektiivista, testattavaa, kriittistä, edistyvää, itsekorjaavaa ja itsenäistä. Tämän määritelmän mukaan näennäistiede on tieteen vastakohta: subjektiivista eli esittäjästä riippuvaa, kritiikitöntä, paikallaan polkevaa, epäitsenäistä ja ei-testattavaa.
Näennäistiede ja yhteiskunta

Vuoden 2019 Tiedebarometrin mukaan suomalaisista 10 % ei usko evoluutioon ihmisen osalta ja 20 % pitää homeopatiaa tehokkaana tapana ehkäistä sairauksia. Selitykseksi on tarjottu sitä, että vaikka koululaitos onnistuu tiedon välittämisessä, tieteelliseen ajatteluun kouluttaminen on vaikeampi asia. Tosiasioiden tietäminen ei lisää arvostelukykyä, jos ymmärtämättä jää menetelmä, jolla totuutta on haettu.
Kirjallisuutta > Suomeksi

Niiniluoto, Ilkka: Johdatus tieteenfilosofiaan. Käsitteen- ja teorianmuodostus.  Helsinki:  Otava, 1980.  ISBN 951-1-05435-X
Niiniluoto, Ilkka: Tiede, filosofia ja maailmankatsomus. Filosofisia esseitä tiedosta ja sen arvosta.  Helsinki:  Otava, 1984.  ISBN 951-1-08016-4
Paavilainen, Petri: Tieteen valepuvussa. Mitä pseudotiede on ja miksi siihen uskotaan.  Helsinki:  Gaudeamus, 2023.  ISBN 978-952-345-241-1
Kirjallisuutta > Englanniksi

Bauer, Henry H.: Science or Pseudoscience. Magnetic Healing, Psychic Phenomena, and Other Heterodoxies.  Illinois:  University of Illinois Press, 2000.  ISBN 0-252-07216-2
Charpak, Georges & Broch, Henri: Debunked! ESP, Telekinesis, and Other Pseudoscience.  ((Devenez sorciers, devenez savants, 2003.) Translated by Bart K. Holland)  Baltimore, Madison:  Johns Hopkins University Press, 2004.  ISBN 0-8018-7867-5
Gardner, Martin: Science. Good, Bad and Bogus.  Oxford:  Oxford University Press, 1983.
Gauch, Jr. & Hugh G.: Scientific Method in Practice.  Cambridge University Press, 2002.  ISBN 0-521-01708-4
Sagan, Carl: The Demon-Haunted World. Science As a Candle in the Dark.  New York:  Random House, 1995.  ISBN 978-0-394-53512-8
Shermer, Michael: Why People Believe Weird Thing. Pseudoscience, Superstition, and Other Confusions of Our Time.  (Revised and expanded edition)  New York:  Henry Holt, 2002.  ISBN 0-8050-7089-3  (englanniksi)
Wilson, F.: The Logic and Methodology of Science and Pseudoscience.  Canadian Scholars Press, 2000.  ISBN 1-55130-175-X
Aiheesta muualla

Kuvia tai muita tiedostoja aiheesta Näennäistiede Wikimedia Commonsissa
Aiheesta muualla > Suomeksi

Kaitaro, Timo: Miten erottaa tiede pseudotieteestä? Skeptikko 4/1998.
Selin, Risto: Pseudotiede. Teoksessa Ihmeellinen maailma. Skeptikon tietosanakirja.  Ursa, 2001.
Tuomela, Raimo: Tiede, esitiede, pseudotiede. Teoksesta Tiede, toiminta ja todellisuus. Gaudeamus, 1983.
Aiheesta muualla > Englanniksi

Carroll, Robert Todd: Pseudoscience. (englanniksi)
Hansson, Sven Ove: Science and Pseudo-Science The Stanford Encyclopedia of Philosophy. The Metaphysics Research Lab. Stanford University. (englanniksi)
Hirvonen, Ilmari & Karisto, Janne: Demarcation without Dogmas. Theoria, 2022.  Artikkelin verkkoversio.
Novella, Steven: The Anatomy of Pseudoscience. (englanniksi)
| --- | --- |
Auktoriteettitunnisteet: Kansalliset :  Saksa  Israel  Yhdysvallat  Japani  Tšekki 
Frenologinen kaavio 1800-luvulta. Frenologien mukaan ihmisen persoonallisuus voidaan nähdä kallon muodoista. Frenologia mainitaan näennäistieteeksi ensimmäisen kerran vuonna 1843.
Radio Télévision Guinéenne

Radio Télévision Guinéenne (RTG) on Guinean kansallinen yleisradioyhtiö.
Yleisradiotoiminta alkoi silloisessa Ranskan Guineassa vuonna 1952. Radio Conakry välitti ohjelmia 500 watin lyhytaaltolähettimellä 90 minuuttia päivässä. Guinean itsenäistyessä ranskalaiset veivät mukanaan osan radioaseman laitteista, mutta maan hallitus onnistui aloittamaan lähetykset uudelleen vuonna 1959. Itä-Saksa lahjoitti vuonna 1961 sadan kilowatin lyhytaaltolähettimen ja Länsi-Saksan rahoittama uusi radiostudio otettiin käyttöön vuonna 1967. Radio Guinée ja myöhemmin La Voix de la Révolution -nimillä toiminut asema oli presidentti Sékou Tourén ja hänen Parti démocratique de Guinée -puolueensa äänitorvi. Sillä oli myös vuonna 1961 perustettu ulkomaanpalvelu, joka lähetti ohjelmia muun muassa Portugalin Guineaan ja Senegaliin.
Televisiolähetykset alkoivat vuonna 1977 Muammar Gaddafin Libyan lahjoittamilla laitteilla. Värilähetyksiin siirryttiin vuonna 1986 ja satelliittilähetykset aloitettiin vuonna 2003. Kiinan tuella rakennettu uusi radio- ja televisiokeskus Conakryn esikaupungissa Kolomassa otettiin käyttöön vuonna 2006.
RTG:llä on nykyään kolme radio-ohjelmaa. Kansallinen Radio nationale eli Radio guinéenne kattaa ranskan- ja paikalliskielisillä lähetyksillään lähes koko maan. Se lähettää etupäässä asiaohjelmia, jonkin verran viihdettä ja myös uskonnollisia ohjelmia. Radio Kaloum Stéréo lähettää viihdettä, musiikkia ja urheilua ranskaksi maan pääkaupungissa Conakryssa. Sveitsin tuella vuonna 1992 perustettu maaseuturadioiden verkko Radio rurale de Guinée käsittää neljän alueen ja 19 prefektuurin paikallisradiot, jotka toimivat kahdellakymmenellä paikallisella kielellä. Radiolähetykset tapahtuvat etupäässä ULA-alueella. Vuonna 2012 suljettu 50 kilowatin lyhytaaltolähetin otettiin uudelleen käyttöön vuonna 2016.
Televisio-ohjelmia on kaksi. Ykköskanava RTG Koloma kattaa analogisilla lähettimillään noin 40 prosenttia maan pinta-alasta. Sen ohjelmia välitetään myös satelliitilla ja pääkaupungissa digitaalisesti. Vanhassa Boulbinetin radiotalossa toimiva kakkoskanava RTG2 kattaa lähetyksillään Conakryn ja sen lähialueen. Television rahoitus on riittämätöntä, laitteisto vanhentunutta ja kulunutta ja henkilöstö huonosti koulutettua ja motivoitunutta, minkä johdosta myös ohjelmat ovat tasoltaan vaatimattomia. Tärkeimmän ohjelmanumeron muodostavat virallisena tiedotuskanavana toimivat uutislähetykset.
Vuodesta 2006 lähtien maahan on perustettu lukuisia kaupallisia radioasemia ja yhteisöradiota sekä muutamia yksityisiä televisioasemia. Lisäksi välitetään ulkomaisten yleisradioyhtiöiden lähetyksiä.
Aiheesta muualla

Radiodiffusion Télévision Guinéenne
Kyle Walker

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kyle Andrew Walker
Syntymäaika: 28. toukokuuta 1990 (ikä 34)
Syntymäpaikka: Sheffield, Englanti
Pelipaikka: oikea puolustaja
Pituus: 178 cm
Seura
Seura:  AC Milan (lainalla Manchester Citystä)
Pelinumero: 2
Junioriseurat
1997–2008: Sheffield United
Seurat
| Vuodet | Seura | O | (M) |
| 2008–2009 | Sheffield United | 2 | (0) |
| 2008 | → Northampton Town | 9 | (0) |
| 2009–2017 | Tottenham Hotspur | 183 | (4) |
| 2009–2010 | → Sheffield United | 26 | (0) |
| 2010–2011 | → QPR | 20 | (0) |
| 2011 | → Aston Villa | 15 | (1) |
| 2017– | Manchester City | 212 | (3) |
| 2025- | → AC Milan | 0 | (0) |
Maajoukkue
| 2009 |  Englanti U19 | 7 | (0) |
| 2010–2011 |  Englanti U21 | 7 | (0) |
| 2011– |  Englanti | 93 | (1) |
 Seurajoukkueuran tilastot kattavat vain kansalliset sarjat, päivitetty 23. tammikuuta 2025.  Maajoukkueuran tilastot päivitetty 23. tammikuuta 2025.
Kyle Andrew Walker (s. 28. toukokuuta 1990) on englantilainen jalkapalloilija, joka edustaa Italiassa pelaavaa AC Milania, lainalla Manchester Citystä. Hän kuuluu myös Englannin maajoukkueeseen.
Seurajoukkueura

Walker siirtyi Sheffield Unitediin seitsemänvuotiaana. Hän pelasi seuran junioreissa 11 vuotta vuoteen 2008. Marraskuussa 2008 Walker siirtyi Englannin ykkösliigassa pelaavaan Northampton Towniin lainasopimuksella ja tämä oli hänen ensimmäisen kokemuksensa ammattilaistasolla. Hän laajensi lainasopimustaan tammikuuhun asti ja pelasi seurassa 9 ottelua. Hän palasi Sheffieldiin tammikuussa 2009. Hän sai seurassa paikan pudotuspeleissä ja pelasi karsintasarjan finaaleissa Wembley Stadiumilla ollen nuorin Sheffield Unitedin paidassa Wembleyllä pelannut pelaaja.
Heinäkuussa 2009 Walker siirtyi Tottenham Hotspuriin 9 miljoonan punnan siirtosopimuksella ja hänet lainattiin takaisin Sheffieldiin kaudeksi 2009–2010 osana sopimusta. Hänet kutsuttiin takaisin Spursiin helmikuussa 2010 juuri ennen tammikuun 2010 siirtoikkunan sulkeutumista korvaamaan Sunderlandiin lainattua Alan Huttonia. Walker debytoi Tottenhamissa maaliskuussa 2010 Portsmouthia vastaan.
Syyskuussa 2010 Walker teki kuukauden lainasopimuksen Queens Park Rangersin kanssa. Hänestä tuli fanien suosikki ja hän jatkoi lainaansa tammikuuhun 2011 asti. Queens Park Rangersin jätettyään Walker siirtyi loppukauden 2010–2011 kattavalla lainasopimuksella Aston Villaan. Hän teki ensimmäisen maalinsa seuralleen FA Cupin kolmannella kierroksella vanhaa seuraansa Sheffield Unitedia vastaan tammikuussa 2011. Hän palasi Tottenhamiin kauden päätteeksi tehtyään 15 liigaottelussa yhden maalin.
Walker nousi Tottenhamin vakiokokoonpanoon kaudella 2011–2012 pelaten yhtä vaille kaikissa valioliigaotteluissa. Hän debytoi samalla kaudella myös Eurooppa-liigassa. Mestarien liigassa hän pelasi ensimmäisen kerran kaudella 2016–2017. Hän pelasi Tottenhamissa kaikkiaan 183 valioliigaottelua. joissa teki neljä maalia. Hänet valittiin Valioliigan kauden tähdistöjoukkueeseen kausilla 2011–2012 ja 2016–2017.
Heinäkuussa 2017 Walker siirtyi Manchester Cityyn. Tulokaskaudellaan hän voitti Valiollgan ja Liigacupin mestaruudet sekä valittiin kolmannen kerran kauden tähdistöjoukkueeseen. Seuraavalla kaudella  City voitti Valioliigan, FA-cupin ja Liigacupin mestaruudet sekä Community Shieldin ja Walker kuului joukkueen vakiopelaajiin kaikissa kilpailuissa. Kaudella 2019–2020 hän voitti Cityssä Liigacupin ja Community Shieldin. Hän oli mittausten mukaan kyseisen kauden suurimman huippunopeuden saavuttanut Valioliigapelaaja. Kaudella 2020–2021 hän voitti Valioliigan ja Liigacupin mestaruudet sekä pelasi tappiollisessa Mestarien liigan loppuottelussa. Hän voitti Valioliigan mestaruuden myös kaudella 2021–2022. Seuraavalla kaudella hän oli voittamassa Citylle Mestarien liigaa, Valioliigaa ja FA Cupia. Hänet valittiin Mestarien liigan kauden joukkueeseen. Kaudella 2023–2024 hän voitti Valioliigan mestaruuden sekä seurajoukkueiden maailmanmestaruuden ja UEFA Super Cupin. Hän on pelannut Cityssä seitsemän ja puolen kauden aikana 212 valioliigaottelua ja tehnyt kolme maalia. Mestarien liigan 54 ottelussa hän on viimeistellyt yhden maalin. Tammikuussa 2025 ilmoitettiin Walkerin siirtyvän AC Milaniin puolen vuoden lainasopimuksella, sisältäen mahdollisuuden pelaajan ostamiseen.
Maajoukkueura

Walker on edustanut Englannin nuorisomaajoukkueita. Hän edusti Englannin alle 21-vuotiaiden joukkuetta vuoden 2011 alle 21-vuotiaiden EM-kilpailuissa. Hän pelasi heikosti menestyneen Englannin paidassa kaikki ottelut, ja tuli valituksi kisojen tähdistökentälliseen.
Walker kutsuttiin Englannin A-maajoukkueeseen ensimmäistä kertaa helmikuussa 2011. Ensimmäisen maaottelunsa hän pelasi ystävyysottelussa Espanjaa vastaan saman vuoden marraskuussa. Ensimmäisen arvokilpailujen karsintaottelunsa hän pelasi MM-karsintaottelussa San Marinoa vastaan lokakuussa 2012. Hän oli loukkaantunut vuoden 2014 MM-kisojen aikaan. Ensimmäisen arvokilpailujen lopputurnauspelinsä hän pelasi Venäjää vastaan EM-kilpailuissa 2016. Hän pelasi kisoissa kaikkiaan kolme ottelua. Hän pelasi viisi ottelua MM-kilpailuissa 2018, joissa Englanti sijoittui neljänneksi. Kesän 2021 EM-kilpailuissa hän pelasi Englannin hopeajoukkueessa täydet minuutit lukuun ottamatta alkulohkon toista ottelua, jossa hän ei ollut mukana kokoonpanossa, sekä loppuottelua, jossa hänet vaihdettiin kentältä jatkoajan viime hetkillä. Walker valittiin vuoden 2022 MM-kilpailuihin vaikka hän oli ennen MM-turnausta ollut loukkaantumisen vuoksi toista kuukautta pelaamatta. MM-turnauksessa hän pelasi avauskokoonpanossa 57 minuuttia Englannin viimeisessä alkulohko-ottelussa sekä täydet minuutit voitollisessa neljännesvälieräottelussa ja tappiollisessa puolivälieräottelussa. Hän teki ensimmäisen maajoukkuemaalinsa EM-karsintaottelussa Ukrainaa vastaan syyskuussa 2023. Kesän 2024 EM-kilpailuissa hän pelasi täyden ajan hopeaa saavuttaneen Englannin kaikissa seitsemässä ottelussa.
Yksityiselämä

Walker kasvoi Sharrowissa ja kävi High Storrsin koulussa vuoteen 2006. Walkerilla on kolme lasta tyttöystävänsä Annie Killnerin kanssa, jota hän petti saamalla lapsen myös näyttelijä Lauryn Goodmanin kanssa vuonna 2020. Walker kuitenkin palasi Killnerin luo ja kosi tätä. Walker sai negatiivista huomiota myös rikkoessaan kotikaranteenimääräyksiä vuoden 2020 koronaviruspandemian aikana järjestämällä ystävänsä kanssa "seksijuhlat" kahden prostituoidun kanssa. Maaliskuussa 2023 nettiin levisi video, jossa Walker paljasteli baarissa sukuelintään ja kosketteli vierasta naista.
Aiheesta muualla

Walker soccerbase.com-sivustolla (englanniksi)
Manchester City – Englannin Valioliiga
2 Walker |
3 Dias |
5 Stones |
6 Aké |
8 Kovačić |
9 Haaland |
10 Grealish |
11 Doku |
16 Rodri |
17 De Bruyne |
18 Ortega |
19 Gündoğan |
20 Silva |
24 Gvardiol |
25 Akanji |
26 Savinho |
27 Nunes |
31 Ederson |
33 Carson |
47 Foden |
52 Bobb |
75 O’Reilly |
82 Lewis |
87 McAtee |
97 Wilson-Esbrand |
Manageri Guardiola
Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson
Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate
Englannin joukkue – Jalkapallon EM-kilpailut 2020
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 J. Henderson |
9 Kane |
10 Sterling |
11 Rashford |
12 Trippier |
13 D. Henderson / Ramsdale |
14 Phillips |
15 Mings |
16 Coady |
17 Sancho |
18 Calvert-Lewin |
19 Mount |
20 Foden |
21 Chilwell |
22 White |
23 Johnstone |
24 James |
25 Saka |
26 Bellingham |
Valmentaja Southgate
Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate
Englannin joukkue – Jalkapallon EM-kilpailut 2024
1 Pickford |
2 Walker |
3 Shaw |
4 Rice |
5 Stones |
6 Guéhi |
7 Saka |
8 Alexander-Arnold |
9 Kane |
10 Bellingham |
11 Foden |
12 Trippier |
13 Ramsdale |
14 Konsa |
15 Dunk |
16 Gallagher |
17 Toney |
18 Gordon |
19 Watkins |
20 Bowen |
21 Eze |
22 Gomez |
23 Henderson |
24 Palmer |
25 Wharton |
26 Mainoo |
Valmentaja Southgate